Neuvoston yhteinen kanta 2004/133/YUTP, 10 päivältä helmikuuta 2004, entisen Jugoslavian tasavallan Makedonian ääriaineksiin kohdistuvista rajoittavista toimenpiteistä ja yhteisen kannan 2001/542/YUTP kumoamisesta



Virallinen lehti nro L 039 , 11/02/2004 s. 0019 - 0022



Neuvoston yhteinen kanta 2004/133/YUTP, 10 päivältä helmikuuta 2004, entisen Jugoslavian tasavallan Makedonian ääriaineksiin kohdistuvista rajoittavista toimenpiteistä ja yhteisen kannan 2001/542/YUTP kumoamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto on toistuvasti korostanut sitoutuneensa tilanteen vakauttamiseen ja normalisoimiseen entisessä Jugoslavian tasavallassa Makedoniassa puitesopimuksen täysimääräisen täytäntöönpanon perusteella. (2) Neuvoston sitoumuksesta ovat osoituksena korkeana edustajana toimivan pääsihteerin tiivis osallistuminen, perättäisten EU:n erityisedustajien nimittäminen sekä operaatioiden Concordia ja Proxima toteuttaminen. (3) Tilanteen yleisestä kohentumisesta huolimatta tietyt henkilöt jatkuvasti myötävaikuttavat tai osallistuvat väkivaltaiseen toimintaan uhmaten puitepäätökseen sisältyviä vakauden, alueellisen koskemattomuuden sekä entisen Jugoslavian tasavallan Makedonian yhtenäisen ja monikansallisen luonteen perusperiaatteita ja/tai haittaavat ja estävät puitesopimuksen konkreettista täytäntöönpanoa demokraattiseen prosessiin kuulumattomilla toimilla. (4) Näin ollen on syytä panna täytäntöön edellä mainittuihin henkilöihin, myös muualla kuin entisessä Jugoslavian tasavallassa Makedoniassa asuviin, kohdistuvia toimenpiteitä rajoittamalla heidän pääsyään jäsenvaltioiden alueelle. (5) Kyseisten toimenpiteiden ei pidä katsoa rajoittavan mainittujen henkilöiden mielipiteen- ja ilmaisuvapautta. (6) Neuvoston 16 päivänä heinäkuuta 2001 hyväksymä yhteinen kanta 2001/542/YUTP entisessä Jugoslavian tasavallassa Makedoniassa toimiviin ääriaineksiin kuuluviin kohdistuvasta viisumikiellosta(1) olisi kumottava, ON HYVÄKSYNYT TÄMÄN YHTEISEN KANNAN: 1 artikla 1. Jäsenvaltiot toteuttavat tarvittavat toimenpiteet estääkseen pääsyn alueellensa tai kauttakulun alueensa kautta liitteessä luetelluilta henkilöiltä, jotka aktiivisesti myötävaikuttavat tai osallistuvat ääriainesten väkivaltaiseen toimintaan uhmaten Ohridin puitepäätökseen sisältyviä vakauden, alueellisen koskemattomuuden sekä entisen Jugoslavian tasavallan Makedonian yhtenäisen ja monietnisen luonteen perusperiaatteita ja/tai jotka tahallisesti, toistuvasti ja lainvastaisesti haittaavat ja estävät puitesopimuksen konkreettista täytäntöönpanoa demokraattiseen prosessiin kuulumattomilla toimilla. 2. Edellä 1 kohta ei velvoita jäsenvaltioita kieltämään omien kansalaistensa pääsyä alueelleen. 2 artikla 1. Edellä 1 artiklan 1 kohtaa ei sovelleta tapauksiin, joissa jäsenvaltiota sitoo kansainvälisen oikeuden velvoite: i) kansainvälisen hallitustenvälisen järjestön isäntämaana; ii) Yhdistyneiden Kansakuntien koolle kutsuman tai sen suojeluksessa järjestettävän kansainvälisen konferenssin isäntämaana; tai iii) erioikeuksia ja vapauksia myöntävän monenvälisen sopimuksen nojalla. Neuvostolle on ilmoitettava kustakin näistä tapauksista. 2. Edellä 1 kohdan katsotaan koskevan myös tapauksia, joissa jäsenvaltio toimii Euroopan turvallisuus- ja yhteistyöjärjestön (ETYJ) isäntämaana. 3 artikla 1. Jäsenvaltiot voivat myöntää poikkeuksia 1 artiklan 1 kohdassa tarkoitetuista toimenpiteistä, jos matkustaminen on perusteltua pakottavista humanitaarisista syistä tai sellaisiin hallitustenvälisiin kokouksiin osallistumiseksi, Euroopan unionin järjestämät kokoukset mukaan lukien, joissa käydään demokratiaa, ihmisoikeuksia ja oikeusvaltiota entisessä Jugoslavian tasavallassa Makedoniassa välittömästi tukevaa poliittista vuoropuhelua. 2. Jäsenvaltion, joka haluaa myöntää 1 kohdassa tarkoitettuja poikkeuksia, on ilmoitettava siitä neuvostolle kirjallisesti. Poikkeus katsotaan myönnetyksi, jollei yksi tai useampi neuvoston jäsen esitä kirjallista vastalausetta 48 tunnin kuluessa ehdotettua poikkeusta koskevan ilmoituksen vastaanottamisesta. Jos yksi tai useampi neuvoston jäsen esittää vastalauseen, neuvosto voi määräenemmistöllä päättää sallia ehdotetun poikkeuksen. 4 artikla Tapauksissa, joissa jäsenvaltio sallii 2 ja 3 artiklan nojalla liitteessä lueteltujen henkilöiden pääsyn alueelleen tai kauttakulun alueensa kautta, lupa koskee ainoastaan sitä tarkoitusta, johon se on myönnetty, sekä asianomaisia henkilöitä. 5 artikla Neuvosto päättää jäsenvaltion tai komission ehdotuksesta liitteessä olevaan luetteloon tehtävistä muutoksista. Muutoksista päättäessään neuvoston on otettava huomioon 1 artiklan 1 kohdassa esitetyt perusteet. 6 artikla Jotta edellä tarkoitetut toimenpiteet olisivat mahdollisimman tehokkaita, Euroopan unioni kannustaa kolmansia valtioita hyväksymään samankaltaisia rajoittavia toimenpiteitä kuin tässä yhteisessä kannassa olevat. 7 artikla Tätä yhteistä kantaa sovelletaan kahdentoista kuukauden ajan. Se on jatkuvan tarkastelun alainen. Se uusitaan tai sitä muutetaan tarvittaessa, jos neuvosto katsoo sen tavoitteiden jääneen saavuttamatta. 8 artikla Kumotaan yhteinen kanta 2001/542/YUTP. 9 artikla Tämä yhteinen kanta tulee voimaan päivänä, jona se hyväksytään. 10 artikla Tämä yhteinen kanta julkaistaan Euroopan unionin virallisessa lehdessä. Tehty Brysselissä 10 päivänä helmikuuta 2004. Neuvoston puolesta Puheenjohtaja C. McCreevy (1) EYVL L 194, 18.7.2001, s. 55. LIITE 1 artiklassa tarkoitettujen henkilöiden luettelo >TAULUKON PAIKKA>